stanford-oval/wikipedia huggingface dataset:
רולאנדו מוסקה מוסקיני

| --- | --- |
רולאנדו מוסקה מוסקיני
רולאנדו מוסקה מוסקיני
 לידה:  9 במרץ 1939 (בן 85) טרני, ממלכת איטליה ממלכת איטליה
 מדינה:  איטליה 
 השתייכות:   צבא איטליה
 תקופת הפעילות:  1959–2004 (כ־45 שנים)
 דרגה:   גנרלה די קורפו ד'ארמטה
 תפקידים בשירות
 מפקד משמר האוצר ראש מטה ההגנה יושב ראש הוועדה הצבאית של האיחוד האירופי
 עיטורים
 מפקד בלגיון ההצטיינות  Maurician medal  מדליית זהב לכבוד תקופת שירות ארוכה בצבא איטליה  אביר הצלב הגדול של מסדר ההצטיינות של הרפובליקה האיטלקית  קצין בכיר במסדר הצבאי של איטליה  עיטור  מסדר הכבוד של הרפובליקה הפדרלית של גרמניה בדרגת מפקד בכיר  בפסקה זו 4 רשומות נוספות שטרם תורגמו 
 
רולאנדו מוסקה מוסקיני (באיטלקית: Rolando Mosca Moschini‏; נולד ב-9 במרץ 1939) הוא גנרל איטלקי בדימוס. שימש כמפקד משמר האוצר בין השנים 1997–2001, כראש מטה ההגנה (מקביל לרמטכ"ל) בין השנים 2001-2004. לאחר מכן שימש כיושב ראש הוועדה הצבאית של האיחוד האירופי בין השנים 2004–2006.
ביוגרפיה

מוסקה מוסקיני נולד בטרני ב-9 במרץ 1939. הוא נצר למשפחת האצולה הוותיקה "מוסקה" (איט'). הוא למד בבית הספר הצבאי "נונציאטלה", וב-1959 החל לשרת כקצין בחיל התותחנים. הוא שימש כמפקד הבריגדה הממוכנת "הגרנדירים של סרדיניה", ולאחר מכן כמפקד הקורפוס ה-3. ב-11 בינואר 1997 הוא מונה למפקד משמר האוצר - גוף משטרתי שכפוף למשרד הכלכלה והאוצר ואחראי על חקירת ומניעת פשעים כלכליים, סחר בסמים והגנה על גבולות המדינה והמים הטריטוריאליים. ב-21 במרץ 2001 הוא מונה לראש מטה ההגנה (מקביל לרמטכ"ל). הוא כיהן בתפקיד עד 9 במרץ 2004, ואז פרש מהצבא ומונה ליושב ראש הוועדה הצבאית של האיחוד האירופי. הוא כיהן בתפקיד עד 6 בנובמבר 2006. לאחר פרישתו, הוא מונה ליועץ הצבאי של נשיא איטליה ג'ורג'ו נפוליטנו. לאחר שנפוליטנו סיים את הקדנציה שלו, המשיך מוסקה לשמש כיועצו הצבאי של מחליפו סרג'יו מטרלה. ב-24 בפברואר 2022 הוא פרש מהתפקיד.
קריסטינה בונווייה

| --- | --- |

 לידה:  8 באוקטובר 1872 טרונדהיים, Søndre Trondhjems amt, נורווגיה 
 פטירה:  30 באוגוסט 1948 (בגיל 75) אוסלו, נורווגיה 
 מקום מגורים:  טרונדהיים 
 מקום קבורה:  Vår Frelsers gravlund 
 מקום לימודים:  אוניברסיטת אוסלו 
 מוסדות:  אוניברסיטת אוסלו 
 תלמידי דוקטורט:  תור היירדאל 
 פרסים והוקרה:  מדליית ההצטיינות של המלך (1920)  פרס פריטיוף ננסן למצוינות, קטגוריית מתמטיקה-מדעי הטבע (1935)  אביר דרגה ראשונה במסדר אולב הקדוש (1946) 
 
קריסטינה אליזבת הוּך בונווייה (בנורווגית: Kristine Elisabeth Heuch Bonnevie‏; 8 באוקטובר 1872 – 30 באוגוסט 1948) הייתה ביולוגית נורווגית והפרופסורית הראשונה בנורווגיה. תחומי המחקר שלה היו ציטולוגיה, גנטיקה ואמבריולוגיה.
חיים אישיים

בונווייה הייתה החמישית מבין שבעת ילדיהם של יאקוב בונווייה (Jacob Aall Bonnevie‏; 1838–1904) ואנה יוהאנה דאה (Anne Johanne Daae‏; 1839–1876). ליאקוב בונווייה נולדו שני ילדים נוספים מאשתו השנייה סוסנה ברין (Susanne Bryn‏; 1848–1927). משפחתה עברה מטרונדהיים לכריסטיאניה בשנת 1886.
בונווייה מעולם לא נישאה. אחותה הונוריה (Honoria), הבת הבכורה של יאקוב ואנה, התחתנה עם הפיזיקאי והמטאורולוג הנורווגי וילהלם ביירקנס (אנ').
קריירה

בונווייה עברה את בחינות הכניסה לאוניברסיטה (Examen artium) בשנת 1892, החלה ללמוד זואולוגיה בשנת 1892, ואחר כך עברה לביולוגיה. היא סיימה את עבודת הדוקטורט שלה: "Undersøgelser over kimcellerne hos Enteroxenos østergreni" (מחקרים על תאי הזרע של Enteroxenos oestergreni (מין של שבלול ימי)) בשנת 1906. היא למדה גם אצל ארנולד לאנג (אנ') בציריך בשנים 1898–1899, תחת תאודור בוברי (אנ') בווירצבורג בשנים 1900–1901, ותחת אדמונד ביצ'ר וילסון (אנ') באוניברסיטת קולומביה בניו יורק בין 1906 ל-1907. היא ירשה את יוהאן יוּט (אנ') כמנהלת המעבדה הזואוטומית (אנטומיה של בעלי חיים) בשנת 1900. היא הייתה פרופסור באוניברסיטת פרדריק המלכותית בשנים 1912 עד 1937, והקימה את המכון לחקר התורשה בשנת 1916.
בשנת 1911 הפכה בונווייה לחברה הנשית הראשונה באקדמיה הנורווגית למדעים (אנ'). מאוחר יותר היא הקימה את האגודה הנורווגית לאקדמאיות, וניהלה אותה בין השנים 1922 ל-1925. היא הקימה מכון מחקר לנערות צעירות בשנת 1916 ובית לסטודנטים בשנת 1923. בונווייה הייתה חברה בוועדת השידור של האוניברסיטה בשנים 1927–1937. תלמידיה כללו את תוּדָאר קֶלפּרוּד (Thordar Quelprud) ותור היירדאל.
בונווייה הייתה חברה מרכזית בוועד המנהל של מפלגת השמאל הליברלי (אנ') בשנים 1909–1918. היא נבחרה כחברה במועצת העיר כריסטיאניה (לעתיד אוסלו), כיהנה בשנים 1908–1919, וכחברה בפרלמנט של נורווגיה בשנת 1915. כיהנה בקדנציה בפרלמנט בשנים 1916–1918 כסגניתו של אוטו באר הַּלְווֹרְסֵן (אנ') ממחוז הבחירה אקר העתיקה (Gamle Aker).
בונווייה קיבל את אות הצטיינות המלך (אנ') בזהב בשנת 1920, מסדר אולף הקדוש, דרגה ראשונה, בשנת 1946, ו"פרס פריטיוף ננסן" בשנת 1935. בניין הביולוגיה בקמפוס בלינָּרן (Blindern) באוניברסיטת אוסלו קרוי בית קריסטין בונווייה (Kristine Bonnevies hus).
בשנים 1922–1933, תרמה בונווייה לעבודות הוועדה לשיתוף פעולה אינטלקטואלי (אנ') של חבר הלאומים (עם אנרי ברגסון, אלברט איינשטיין, מארי קירי וכו').
לקריאה נוספת

"Kristine Elisabeth Heuch Bonnevie". Who Named it?.
Stamhuis, Ida H; Monsen, Arve (2007). "Kristine Bonnevie, Tine Tammes and Elisabeth Schiemann in early genetics: emerging chances for a university career for women". Journal of the History of Biology. 40 (3): 427–66. doi:10.1007/s10739-007-9132-x. PMID 18380054.
הערות שוליים

↑  "Jacob Aall Bonnevie". Erik Berntsen's genealogy sites.
1 2 3  Semb-Johansson, Arne. "Kristine Bonnevie".  In Helle, Knut (ed.). Norsk biografisk leksikon (בנורווגית). Oslo: Kunnskapsforlaget.
↑  Norges Offisielle Statistikk. VI. 65. Stortingsvalget 1915
↑  Grandjean, Martin (2018). Les réseaux de la coopération intellectuelle. La Société des Nations comme actrice des échanges scientifiques et culturels dans l'entre-deux-guerres [The Networks of Intellectual Cooperation. The League of Nations as an Actor of the Scientific and Cultural Exchanges in the Inter-War Period] (בצרפתית). Lausanne: Université de Lausanne.
| --- | --- |
בקרת זהויות :  BIBSYS: 90221209  BnF: cb130128265 (data)  GND: 116241993  ISNI: 0000 0000 6666 8979  LCCN: no2012144371  NTA: 338032266  RERO: 02-A012661776  SUDOC: 109392094  VIAF: 39739770   WorldCat (עם VIAF): 39739770
קיי לי ריי

| --- | --- |

קיי לי ריי, אפריל 2019
 לידה:  11 באוגוסט 1992 (בת 32) פייזלי, סקוטלנד
 שם במה:  קיי לי ריי אלבה פייר
 משקל:  51 ק"ג
 גובה:  1.73 מטר
 מקום מגורים:  גלאזגו, סקוטלנד
 לאום:  סקוטי
 קריירה מקצוענית:  30 במאי 2009 – הווה (15 שנים)
 מאמנים:  קיד פייט
 ליגות:  WWE
 תרגילי סיום:  גורי בומב סוואנטון בומב
קיילי ריי (באנגלית: Kayleigh Rae; נולדה ב-11 באוגוסט 1992) הידועה יותר בשם הבמה שלה, אלבה פייר היא מתאבקת סקוטית, המופיעה בארגון ההיאבקות WWE, בתוכנית הדגל Raw. היא מוכרת בעיקר תחת שם הבמה קיי לי ריי, שתחתיו הייתה אלופת הנשים של NXT לזמן הארוך ביותר. בנוסף, היא הייתה שלוש פעמים אלופת הנשים של ארגון ההיאבקות ICW.
קריירת היאבקות מקצועית > ארגונים עצמאיים (2009–2011)

קיי לי ריי ערכה את הבכורה שלה בארגון SWA ב-30 במאי 2009, כשהשתתפה בקרב ראמבל באטלזון אשר קבע את הטוענת לכתר לאליפות הנשים הסקוטית במשקל כבד של NWA. קרב היחידים הראשון שלה היה ב-26 במרץ 2010, כשהיא הפסידה לוייפר. ב-9 באוגוסט 2014, ריי ניצחה את מרטין קירבי כדי לזכות באליפות ספיד קינג של SWE. ב-28 בפברואר 2015, היא ניצחה את קנדיס לאריי, ניקסון ניוול וסאראיה נייט כדי להפוך לאלופת מלכת סאות'סייד של SWE. ב-24 באוקטובר, היא הפסידה את התואר לניוול בקרב זוגות מעורב, שבו ג'ימי האבוק, שותפה של ניוול, הגן בו זמנית על אליפות ספיד קינג של SWE נגד אל ליגרו, ששימש כשותפה של ריי. ב-27 בדצמבר, היא נוצחה על ידי ליגרו בקרב "המפסיד עוזב את הארגון". ב-7 באוגוסט 2016, ריי זכתה באליפות מלכת סאות'סייד של SWE במהלך קרב משולש נגד אלכס וינדזור וג'ייד. לעומת זאת, היא איבדה את תואר זה חודשיים לאחר מכן למלינה. ב-16 ביוני 2017, ריי זכתה באליפות הנשים של WCPW לאחר שניצחה את וייפר, שהחליפה את בי פריסטלי בקרב.
קריירת היאבקות מקצועית > Insane Championship Wrestling‏ (2011–היום)

ריי ערכה את הופעת הבכורה שלה בארגון ההיאבקות ICW ב-6 בפברואר 2011, כשרשמה ניצחון על כרמל. לאחר מספר קרבות נגד כרמל במסגרת קרבות יחידים וזוגות, היא נכנסה לטורניר על אליפות הנשים הפראית ואף זכתה בו ב-4 במאי 2013 לאחר שגברה על וייפר. ב-27 ביולי 2014, ריי וסטיבי בוי כשלו בניסיונם לזכות באליפות הזוגות של ICW לאחר שהפסידו ל-BT גאן וכריס רנפרו. ב-29 במאי 2015, היא איבדה את חגורת אליפות הנשים, ששמה שונה לאליפות הנשים הסקוטית לידי וייפר במהלך קרב הראמבל בן 20 משתתפות. הפסד זה קטע תקופת כהונה של 755 ימים כאלופה. ב-15 בנובמבר, היא התמודדה מול ניקי קרוס ווייפר בקרב משולש שקבע את אלופת הנשים הראשונה של ICW, שבסופו וייפר ניצחה. ב-20 בנובמבר 2016, ריי זכתה בתואר זה לאחר שניצחה את וייפר ואת האלופה באותה התקופה, כרמל ג'ייקוב. ב-29 ביולי 2017, ריי הפסידה את חגורת האליפות לקייסי אואנס בקרב שארך כ-37 שניות בלבד. לעומת זאת, היא השיבה לידיה את התואר ב-1 באוקטובר. היא הפסידה את התואר שוב לאואנס ב-19 בנובמבר במהלך קרב כלוב משולש אשר כלל בנוסף את וייפר. ב-2 בדצמבר 2018, ריי זכתה באליפות הנשים בפעם השלישית בקריירה שלה לאחר שניצחה את וייפר. ריי החזיקה בתואר 216 ימים עד שאיבדה אותו לאואנס ב-6 ביולי 2019.
קריירת היאבקות מקצועית > TNA‏ (2014–2015)

ריי הופיעה בארגון TNA בשנת 2014 במסגרת העונה השנייה של התוכנית TNA British Boot Camp. בקרב הראשון שלה בתוכנית, שהקולט ב-16 באוגוסט, היא השתתפה בקרב מרובע נגד ניקי קרוס, קייסי אואנס וליה אואנס, שבסופו קרוס ניצחה. בקרב השני שלה ב-6 בספטמבר, היא חברה לשורות אל סנואו, גראדו ומארק אנדרוז בהפסדם לאנג'לינה לאב, דייב מסטיף, רמפייג' בראון ונועם דור במסגרת קרב ארבעה נגד ארבעה. בגמר התחרות, שהוקלט ב-7 בדצמבר, היא נחשפה כאחת משלוש המתאבקות האחרונות, ולאחר מכן התמודדה מול גייל קים והפסידה. מי שזכה בתחרות היה המתאבק מארק אנדרוז, שכתוצאה מכך קיבל חוזה בארגון. לאחר מכן, ריי הופיעה בשני פרקים של התוכנית Xplosion, שהוקלטו באנגליה. בקרב הראשון, היא ניצחה ביחד עם נועם דר את גייל קים ורמפייג' בראון ב-29 בינואר 2015 ויומיים לאחר מכן, היא ניצחה עם אנדרוז, דר וקרייזי סטיב את בראון, דייב מסטיף, מדיסון ריין וסמואל שואו.
קריירת היאבקות מקצועית > WWE‏ (2015–2017)

ריי ערכה את הופעת הבכורה שלה ב-WWE ב-8 באוקטובר 2015 במהלך הקלטות של התוכנית NXT, כשרשמה הפסד לניה ג'קס. היא התחרתה בטורניר הנשים הראשון לזכר מאי יאנג, שבו הפסידה כבר בסיבוב הראשון לפרינססה סוהה. לילה לאחר מכן, היא חברה לשורות ג'זי גייברט וטסה בלנצ'רד בניצחונן בקרב שלוש נגד שלוש על מרטי בל, סנטנה גארט ושרה לוגאן.
קריירת היאבקות מקצועית > World of Sport‏ (2018–2019)

ב-5 במאי 2018 בהקלטות של התוכנית World of Sport, ריי הפכה לאלופה הנשים הראשונה של WOS לאחר שניצחה את בי פריסטלי ווייפר. היא שמרה על תואר זה בפרקים הבאים במסגרת קרב באטל רויאל וקרב יחידים נגד וייפר, עד שב-19 בינואר 2019, היא איבדה את התואר לוייפר.
קריירת היאבקות מקצועית > החזרה ל-WWE‏ (2019–היום)

באירוע NXT UK TakeOver: Blackpool, שנערך ב-12 בינואר, ריי וג'זי גייברט נצפו יושבות כחלק מהקהל. מאוחר יותר דווח על החתמתן של השתיים בארגון. ב-13 במרץ, ריי ערכה את קרב הבכורה שלה בתוכנית NXT UK, כשניצחה את קנדי פלוס. ב-19 ביוני, היא ניצחה בקרב באטל רויאל אשר קבע את הטוענת לכתר לאליפות הנשים של NXT UK של טוני סטורם, כאשר ניתנה לריי ההזדמנות לבחור בכל זמן שתרצה את הקרב המובטח. ב-3 ביולי, ריי הודיעה שהיא תתחרה נגד סטורם באירוע NXT UK TakeOver: Cardiff. באירוע זה, שנערך ב-31 באוגוסט, ריי ניצחה את סטורם, זכתה באליפות הנשים של NXT UK והפכה למתאבקת הראשונה מבריטניה שאוחזת בתואר זה.
ב-13 בנובמבר בתוכנית NXT, ריי התערבה בקרב סולם בין מיה יים לאיאו שיראי אשר קבע מי מבין הקבוצות (קבוצת בייזלר או קבוצת ריפלי) תקבלנה את היתרון בקרב ה-WarGames. הקרב הסתיים לאחר שקיי לי ריי עזרה לשיראי לנצח בקרב ולהשיג את היתרון. לאחר מכן, נודע שריי הצטרפה לקבוצת בייזלר. באירוע NXT TakeOver: WarGames, שנערך ב-23 בנובמבר, ריי וקבוצת בייזלר הפסידה לקבוצת ריפלי.
ב-16 בנובמבר, נודע שריי תגן על התואר שלה נגד טוני סטורם ופייפר ניבן בקרב משולש באירוע NXT UK TakeOver: Blackpool II. באירוע זה, שנערך ב-12 בינואר, ריי הגנה בהצלחה על התואר. ב-20 בינואר בתוכנית NXT, ריי הצטוותה לשורות ביאנקה בלאייר ואיאו שיראי בהפסדן לטוני סטורם, ריאה ריפלי וקנדיס לאריי. במופע המקדים לאירוע Worlds Collide, שנערך ב-25 בינואר, ריי ניצחה את מיה יים בקרב שאינו היה על התואר שלה. ב-27 בפברואר, ריי רשמה הגנה מוצלחת נוספת על התואר נגד סטורם בקרב "אני נכנעת". ב-24 בספטמבר, קיי לי ריי שמרה על התואר מול פייפר ניבן. ב-19 בנובמבר, ריי שמרה על התואר נגד אותה ניבן, הפעם במסגרת קרב ספירות בכל מקום. ב-17 בדצמבר, ריי גברה על איילה דאון בקרב שלא היה על חגורת האליפות שלה. ב-21 בינואר 2021, ריי רשמה הגנה נוספת מוצלחת על התואר, כשניצחה את ג'יני. ב-4 במרץ, ריי הגנה בהצלחה על התואר, הפעם מול מייקו סאטומורה. היא הפסידה את התואר לאותה סאטומורה ב-10 ביוני לאחר 649 ימי כהונה כאלופה. ב-7 בספטמבר בפרק של התוכנית NXT, ריי גברה על אמבר מון. ב-9 בנובמבר בפרק של התוכנית NXT 2.0, ריי השיגה ניצחון על סאראי. ב-30 בנובמבר בפרק של התוכנית NXT 2.0, ריי ניצחה את דקוטה קאי בקרב סולם אשר קבע מי מהקבוצות תקבלנה את היתרון לקרב ה-WarGames, שיתקיים באירוע NXT WarGames. באירוע זה, שנערך ב-5 בדצמבר, ריי ביחד עם קורה ג'ייד, איאו שיראי וראקל גונזלס ניצחו את דקוטה קאי וטוקסיק אטרקשן (ג'יג'י דולין, ג'ייסי ג'יין ומנדי רוז) במסגרת קרב ה-WarGames המסורתי. ב-25 בינואר 2022 בפרק של התוכנית NXT 2.0, ריי ביחד עם אינדי הארטוול ופרסיה פירוטה ניצחו את טוקסיק אטרקשן. ב-8 בפברואר 2022 בפרק של התוכנית NXT 2.0, ריי לא הצליחה לזכות באליפות הנשים של NXT לאחר שהפסידה לאלופה, מנדי רוז. באירוע NXT Stand & Deliver, שנערך ב-2 באפריל, ריי שוב לא הצליחה לזכות באליפות הנשים, כשהשתתפה בקרב מרובע מול האלופה, רוז, קורה ג'ייד ואיאו שיראי, שבסופו רוז שמרה על תוארה. ב-24 במאי, פייר ניצחה את אלקטרה לופז. ב-11 באוקטובר, פייר גברה על ג'ייסי ג'יין.
חיים אישיים

ריי נמצאת במערכת יחסים עם מתאבק בשם סטיבי בוי.
אליפויות והישגים

הישגים בארגון ההיאבקות What Culture Pro Wrestling/Defiant Wrestling
אליפות הנשים של What Culture Pro Wrestling/Defiant (פעם אחת)
הישגים בארגון ההיאבקות Insane Championship Wrestling – ICW
אליפות הנשים הפראית/אליפות הנשים הסקוטית (פעם אחת, האלופה הראשונה)
אליפות הנשים של ICW‏ (3 פעמים)
הישגים בארגון ההיאבקות Pro-Wrestling: EVE
אליפות הנשים של Pro-Wrestling: EVE (פעם אחת)
הישגים במגזין ההיאבקות Pro Wrestling Illustrated – PWI
PWI דירג אותה במקום ה-18 מתוך 100 המתאבקות הטובות ביותר לשנת 2020
הישגים בארגון ההיאבקות Southside Wrestling Entertainment – SWE
אליפות מלכת סאות'סייד של SWE‏ (3 פעמים)
אליפות ספיד קינג של SWE (פעם אחת)
הישגים בארגון ההיאבקות World of Sport Wrestling – WOS
אליפות הנשים של WOS (פעם אחת, האלופה הראשונה)
הישגים בארגון ההיאבקות World Wrestling Entertainment – WWE
אליפות הנשים של NXT UK (פעם אחת)
אליפות זוגות הנשים של ה-WWE (פעם אחת)  - ביחד עם איילה דאון
אליפות זוגות הנשים של NXT (פעם אחת, אחרונות)  - ביחד עם איילה דאון
טורניר הזוגות לזכר דאסטי רודס (2022)  - ביחד עם איאו שיראי
הערות שוליים

↑  קיי לי ריי וג'זי גייברט נצפו באירוע NXT UK TakeOver: Blackpool
| זוכי טורניר הזוגות לזכר דאסטי רודס |
| --- | --- | --- |
| גברים | פין באלור וסמואה ג'ו (2015) •‏ The Authors of Pain (אקאם ורזאר) (2016) •‏ The Undisputed Era (אדם קול וקייל אוריילי) (2018) • אליסטר בלאק וריקושט (2019) •‏ The BroserWeights (מאט רידל ופיט דאן) (2020) •‏ MSK (נאש קרטר ווס לי) (2021) • האחים קריד (ברוטוס וג'וליוס קריד) (2022) |  |
| נשים | דקוטה קאי וראקל גונזלס (2021) • איאו שיראי וקיי לי ריי (2022) |  |
קיי לי ריי כאלופת הנשים של NXT UK, 2019
קיי לי ריי היא בעלת תקופת הכהונה הארוכה ביותר כאלופת הנשים של NXT UK עם 649 ימים
קרנפון

| קרנפון |
| --- | --- |
 קרנפון ארך-קרן
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-בתרן
משפחה:: בתרניים
סוג:: קרנפון
שם מדעי
 Naso ‏לספד, 1801

קרנפון חסר-קרן
קרנפון (שם מדעי: Naso) הוא סוג של דגי גרם ימיים ממשפחת הבתרניים החיים בשוניות אלמוגים טרופיות במי האזור האינדו-פסיפי מחופי מזרח אפריקה וים סוף עד הוואי. מקור השם קרנפון הוא מהזיז הקרני, המצויה אצל חלק מהמינים מעל בליטה על החוטם ומזכירה קרן של קרנף.
סוג זה כולל את הגדולים בבני משפחת הבתרניים, כשהגדול ביותר הוא המין Naso annulatus המגיע לאורך מטר. תזונתם מורכבת מאצות ומיצורי פלנקטון זעירים. הם חיים בקבוצות ורועים בין האלמוגים.
מינים

קרנפון צר-קרן (Naso annulatus)
Naso brachycentron
קרנפון ארך-קרן (Naso brevirostris)
Naso caeruleacauda
Naso caesius
קרנפון ססגוני (Naso elegans)
Naso fageni
קרנפון חסר-קרן (Naso hexacanthus)
Naso lituratus
Naso lopezi
Naso maculatus
Naso mcdadei
Naso minor
Naso reticulatus
Naso tergus
Naso thynnoides
Naso tonganus
Naso tuberosus
קרנפון קצר-קרן (Naso unicornis)
Naso vlamingii
קרנף רחב שפה (סוג)

| קרנף רחב שפה |
| --- | --- |
 זוג קרנפים רחבי שפה
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
משפחה:: קרנפיים
סוג:: קרנף רחב שפה
שם מדעי
 Ceratotherium ‏גריי, 1868

קרנף רחב שפה (שם מדעי: Ceratotherium; מילולית: "בהמה מקורננת") הוא סוג של קרנף אפריקני הכולל כיום מין יחיד - קרנף רחב שפה (Ceratotherium simum).
סוג זה מכיל את המינים הגדולים ביותר כיום של קרנפים, והם נפוצים ברחבי הסוואנות של אפריקה. שפתם הרחבה מיועדת ללחכך ביעילות עשבים שהם מזונם העיקרי. בניגוד אליהם הקרנף האפריקני השני, קרנף צר שפה מותאם בעיקר לאכילת עלים נמוכים.
הקרנף החי כיום מוגבל למספר אזורים באפריקה, אך בעבר היו מינים שחיו, החל מהמיוקן גם בדרום אירופה וחלק מאסיה. הם נכחדו כתוצאה מהתייבשות הסוואנות בהם חיו.
מינים

קרנף רחב שפה (Ceratotherium simum)
קרנף מאוריטניקום (Ceratotherium mauritanicum) - נכחד
Ceratotherium efficax - נכחד
Ceratotherium neumayri - נכחד
ריי הנאולט

| --- | --- |

ריי הנאולט
 לידה:  26 באפריל 1949 (בן 75) ויניפג, קנדה קנדה
 מדינה:  קנדה 
 השכלה:  אוניברסיטת מניטובה 
 השתייכות:   חיל האוויר המלכותי הקנדי
 תקופת הפעילות:  1968–2008 (כ־40 שנה)
 דרגה:   גנרל
 תפקידים בשירות
 מפקד קבוצת האוויר הטקטית ה-10 ראש מטה ההגנה יושב ראש הוועדה הצבאית של נאט"ו
 פעולות ומבצעים
 מלחמת קוסובו
 עיטורים
 מפקד בלגיון הכבוד 
 
ריימונד "ריי" רולנד ג'וזף הנאולט (באנגלית: Raymond Roland Joseph Henault 26 באפריל 1949) הוא גנרל בדימוס בחיל האוויר המלכותי הקנדי אשר שימש כראש מטה ההגנה (מקביל לרמטכ"ל) של הכוחות הקנדיים בין השנים 2001–2005 וכיושב ראש הוועדה הצבאית של נאט"ו בין השנים 2005–2008.
ביוגרפיה

הנאולט נולד בוויניפג ב-26 באפריל 1949. הוא למד באקול סופריור דה גאר בפריז ולאחר מכן בקולג' הלאומי להגנה בקינגסטון. ב-1968 הוא התגייס לחיל האוויר המלכותי הקנדי ועבר הכשרה כטייס בטייסת הטקטית ה-425. ב-1972 הפך למדריך טיסה על מטוס מוסקטר, וב-1974 הפך לבקר תנועה אווירית. ב-1976 עבר הסבה לטייס מסוקים והוצב בטייסת ה-408. ב-1981 הועלה לדרגת מייג'ור והועבר לטייסת ה-430. בינואר 1985 הוא הועבר למפקדת ההגנה הלאומית באוטווה וביוני של אותה שנה הועלה לדרגת לוטננט קולונל ומונה למנהל פרויקט המסוקים הקלים של חיל האוויר המלכותי. שנתיים לאחר מכן הוא מונה למפקד טייסת המסוקים ה-444 שהוצבה בגרמניה שנתיים נוספות לאחר מכן הוא הוחזר לקנדה והוצב במטה חיל האוויר בעיר הולדתו. ביולי 1990 הוא מונה למפקד בסיס חיל האוויר Portage la Prairie ושנה לאחר מכן מונה לסגן מפקד קבוצת הקרב האווירית הטקטית ה-10.
במאי 1994 הוא הועלה לדרגת בריגדיר ומונה למפקד קבוצת הקרב האווירית הטקטית ה-10. ביולי 1995 הוא מונה לראש מטה המבצעים בפיקוד העליון. ביוני 1996 מונה למנהל פעולות ותוכניות צבאיות. בינואר 1997 מונה לממלא מקום סגן ראש מטה ההגנה (מקביל לרמטכ"ל). ב-1 באפריל של אותה שנה הוא הועלה לדרגת מייג'ור גנרל. בספטמבר הוא מונה לסגן מפקד חיל האוויר. ב-15 באוגוסט 1998 הוא הועלה לדרגת לוטננט גנרל ומונה לסגן הקבוע של ראש מטה ההגנה. ב-28 ביוני 2001 הוא מונה לראש מטה ההגנה. ב-17 ביוני 2005 הוא פרש מתפקידו והפך ליושב ראש הוועדה הצבאית של נאט"ו. בתפקיד זה הוא נמצא במטה נאט"ו בבריסל עד 27 ביוני 2008 אז פרש מהצבא וחזר לקנדה.
לאחר פרישתו מהצבא הפך הנאולט ליו"ר מועצת הייעוץ האסטרטגי של חברת ADGA RHEA Group. ב-2013 הצטרף לדירקטוריון של מרכז פירסון הפועל לקידום תרומתה של קנדה לשמירה על השלום ברחבי העולם.
רבי אחא בר חנינא

| --- | --- |
 לידה:  ארץ ישראל פרובינקיה פלשתינה, האימפריה הרומית
 פטירה:  בבל, האימפריה הסאסאנית
 תחומי עיסוק:  אגדה
 רבותיו:  רבי אסי, רבי יהושע בן לוי.
 
רבי אחא בר חנינא היה אמורא ארץ ישראלי בדור השלישי (המאה ה-4). מופיע רבות בתלמוד הבבלי, ומעט גם בתלמוד הירושלמי.
מתולדותיו

במקורו היה תושב דרום הארץ, ובכמה מקומות מופיע הביטוי "כי אתא רבי אחא בר חנינא מדרומא" (תרגום: כשבא מן הדרום, כנראה לישיבת טבריה). כך העביר את מאמריהם של חכמי אזור הדרום, כגון רבי יהושע בן לוי, תושב לוד.
בטבריה למד אצל רבי אסי, וממנו קיבל את מאמרי רבי יוחנן. חברו היה רבי יעקב בר אידי, ונמסר על ויכוח ביניהם על משמעותם של הייסורים בעולם.
כנראה היה עני, שכן מסופר עליו שיצא לשוק כשנעליו מטולאות. שיבח את לימוד התורה מתוך דוחק הפרנסה, והתנגד לשימוש בכספי צדקה.
ככל הנראה ירד לבבל, וזוהי הסיבה לשכיחות מאמריו בתלמוד הבבלי דווקא. (במסכת סנהדרין אף מופיעה שיחה בינו לבין רב פפא, מחכמי בבל, אך הגרסה שם אינה בטוחה).
אביו, רבי חנינא, נקרא לעיתים על שמו: "רבי חנינא אביו של רבי אחא". דודו, אחי אמו (ולגרסה אחרת: סבו, אבי אמו), היה חכם בשם שמואל בר נחום, שנחשב לבקי באגדה.
רבי יהודה בר טיטס מסר שמועות בשמו.
רוב מאמריו הם בענייני אגדה, וגם בסוגיות הלכתיות הרבה להביא מקורות מן המקרא לביסוס ההלכה. היה גם דורש בפני הציבור בענייני אגדה.
ממאמריו

מעולם לא יצאה מדה טובה מפי הקדוש ברוך הוא וחזר בה לרעה, חוץ מפעם אחת
כל האומר שמועה זו נאה, וזו אינה נאה - מאבד הונה של תורה
כל המבקר חולה - נוטל אחד מששים בצערו.
לא כעולם הזה העולם הבא; העולם הזה, על בשורות טובות אומר ברוך הטוב והמטיב, ועל בשורות רעות אומר ברוך דיין האמת. לעולם הבא - כולו הטוב והמטיב.
רבי אחי ברבי יאשיה

| --- | --- |
 לידה:  הוצל, בבל
 מקום קבורה:  נהרדעא, בבל
 מקום מגורים:  הוצל, בבל
 השתייכות:  הדור החמישי לתנאים
 רבותיו:  רבי יאשיה
 בני דורו:  רבי יהודה הנשיא, רבי יהודה בן בתירא השני, רבי דוסתאי בן רבי ינאי, רבי יוסי בן כיפר
 אב:  רבי יאשיה
 
רבי אחי ברבי יאשיה (לעיתים מוזכר בשמות רבי אחא ברבי יאשיה ורבי אחאי בן יאשיה) היה תנא בבלי בן הדור החמישי שחי בסוף המאה השנייה לספירה. מוזכר בברייתות המובאות בשני התלמודים, באבות דרבי נתן ובמדרשי ההלכה.
קורות חייו

נולד בבבל לאביו רבי יאשיה שהיה תלמידו של רבי ישמעאל ורב העיר הוצל שבבבל.
ככל הנראה למד אצל אביו רבי יאשיה, או לכל הפחות דן עמו בהלכה. כמו כן מוזכרות מחלוקות שלו עם רבי חנינא בר אידי ורבי יהודה בן בתירא השני. רוב מאמריו בהלכה עוסקים בלימוד הלכות מהפסוקים באמצעות שלוש עשרה המידות שהתורה נדרשת בהן, ובכך המשיך את דרכו של אביו שעסק אף הוא בעיקר בדרישת הפסוקים כפי המסורת שקיבל מרבו רבי ישמעאל.
כשנפטר רבי יאשיה מילא רבי אחי את מקום אביו. מסופר שרבי יהודה הנשיא סיפר לפני פטירתו שבעיר 'בירתא דסטיא' שבבבל דגו דגים בשבת, ורבי אחי ברבי יאשיה נידה אותם והם השתמדו.
לרבי אחי היו קשרי מסחר עם תושבי העיר נהרדעא והוא שלח את רבי דוסתאי בן רבי ינאי ואת רבי יוסי בר כיפר לגבות בעבורו חוב בנהרדעא.
הוא נקבר בשדה ליד העיר נהרדעא ושנים רבות לאחר מכן זיהו את קברו בשדה של האמורא רב נחמן.
לאחר פטירתו נשארו תלמידיו בבית מדרש שנקרא על שמו "בי רבי אחי" (בארמית-"הבית של רבי אחי"). בתלמוד הירושלמי מוזכרות מספר הלכות שהורה האמורא רב לתלמידי בית המדרש של רבי אחי.
מאמרותיו

”רבי אחאי בן יאשיה אומר הלוקח תבואה מן השוק למה הוא דומה לתינוק שמתה אמו ומחזירין אותו על פתחי מיניקות אחרות ואינו שבע. הלוקח פת מן השוק למה הוא דומה כאילו חפור וקבור. האוכל משלו דומה לתינוק המתגדל על שדי אמו.”
ראו גם

רבי יאשיה
קריסטין פטי

| --- | --- |

פטי בטקס קבלת פרס קוולי-2018
 לידה:  4 בפברואר 1948 (בת 76) Laignes, צרפת 
 שם לידה:  Marie-Christine Chavance 
 ענף מדעי:  גנטיקה
 מקום מגורים:  צרפת
 מקום לימודים:  אוניברסיטת פייר ומארי קירי  אוניברסיטת פריז XI: פארי-סוד 
 מוסדות:  קולז' דה פראנס  המוסד הלאומי לבריאות ומחקר רפואי 
 תלמידי דוקטורט:  Renaud Legouis, Raphael Etournay, Sedigheh Delmaghani, Nicolas Michalski, Vasiliki Kalatzis, Sonia Abdelhak, Elise Pepermans 
 פרסים והוקרה:  פרס לואי-ז'נטה לרפואה (2006)  פרס אנסרם (2007)  פרס לואיזה גרוס הורביץ (2020)  פרס קוולי למדעי המוח (2018)  מפקדת במסדר ההצטיינות הלאומי (31 בדצמבר 2020)  פרס קרן רוברט וקלייר פסראו לתרומות ייחודיות למחקר הניורופסיכאטרי (2012)  פרס בריסטול-מאיירס סקוויב למחקר נוירוביולוגיה (2005)  גראן פרי שארל-לאופולד מאייר (1999)  פרס מדעי המוח (2012)  פרס לוריאל-אונסק״ו לנשים במדע (2004)  פרס ארנסט יונג לרפואה (2001)  קצינה במסדר ההצטיינות הלאומי  חבר ארגון הביולוגיה המולקולרית האירופאי  קצינה בלגיון הכבוד  אבירה בלגיון הצרפתי 
 אתר רשמי
 
קריסטין פטי (בצרפתית:  Christine Petit;‏ נולדה ב-2 בפברואר 1948, ליין (צר') בחבל בורגון-פראנש-קונטה צרפת) היא גנטיקאית צרפתייה. פרופסורית בקולז' דה פראנס ובמכון פסטר. פטי ידועה בעיקר בזכות תרומתה לגילוי המנגנון המולקולרי והניורוני של לקויות השמיעה המולדות.
השכלה ומסלול מקצועי

פטי למדה רפואה באוניברסיטת פייר ומארי קירי בשנים 1967–1973 וקיבלה תואר MD. ב-1973 למדה במקביל לתואר שני בגנטיקה וביוכימיה באוניברסיטת פריז X. ב-1974 סיימה PhD ברפואה באוניברסיטת פריז V, ב-1974. דוקטורט נוסף, בביוכימיה, מאוניברסיטת דני דידרו ב-1982. במקביל ללימודים עבדה כחוקרת במכון פסטר. פוסט-דוקטורט התחילה ב-1982 במכון בזל לאימונולגיה (אנ'). והמשיכה בשנים 1983–1984 במכון לביולוגיה מולקולרית של CNRS בג'יף-סור-איבט (אנ').
משנת 1993 היא מועסקת במכון פסטר. בשנים 1993–1996 שימשה כמנהלת המעבדה לגנטיקה מולקולרית במכון. בהמשך ניהלה את המעבדה לגנום של היונקים. בשנים 1998–2001 שימשה כראש המחלקה לביוטכנולוגיה. ב-2006 מונתה לראש המחלקה למדעי העצב.
במקביל לעבודתה במכון פסטר, מונתה ב-2002 לפרופסור בקתדרה לגנטיקה ופיזיולגיה של התא בקולז' דה פראנס.